CELEX: E2015P0020
Language: mt
Date: 2015-08-12 00:00:00
Title: Azzjoni mressqa fit-12 ta’ Awwissu 2015 mill-Awtorità ta’ Sorveljanza tal-EFTA kontra l-Iżlanda (Il-Kawża E-20/15)

10.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 410/5
            
         Azzjoni mressqa fit-12 ta’ Awwissu 2015 mill-Awtorità ta’ Sorveljanza tal-EFTA kontra l-Iżlanda
   (Il-Kawża E-20/15)
   (2015/C 410/04)
   Fit-12 ta’ Awwissu 2015 l-Awtorità ta’ Sorveljanza tal-EFTA, irrappreżentata minn Øyvind Bø u Íris Ísberg, li qegħdin jaġixxu ta’ Aġenti tal-Awtorità ta’ Sorveljanza tal-EFTA, 35 Rue Belliard, 1040 Brussell, Belġju ħadet azzjoni kontra l-Iżlanda fil-Qorti tal-EFTA.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li, billi naqset milli tadotta l-miżuri meħtieġa għall-implimentazzjoni tal-Att imsemmi fil-punt 1 tal-Kapitolu VIII tal-Anness II għall-Ftehim dwar iż-Żona Ekonomika Ewropea, (id-Direttiva tal-Kummissjoni 2013/10/UE li temenda d-Direttiva tal-Kunsill 75/324/KEE dwar l-approssimazzjoni tal-liġijiet tal-Istati Membri relatati mal-aerosol dispensers biex id-dispożizzjonijiet tagħha dwar l-ittikkettar jiġu adattati għar- Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ ta’ sustanzi u taħlitiet), kif adattat għall-Ftehim permezz tal-Protokoll 1 tiegħu, fiż-żmien preskritt, l-Iżlanda ma ssodisfatx l-obbligi tagħha skont l-Artikolu 3 tal-Att u l-Artikolu 7 tal-Ftehim.
            
         
               2.
            
            
               Tordna lill-Iżlanda tħallas l-ispejjeż ta’ dawn il-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               L-applikazzjoni tindirizza n-nuqqas tal-Iżlanda li tikkonforma, sa mhux aktar tard mit-28 ta’ Marzu 2015, ma’ opinjoni motivata mogħtija mill-Awtorità ta’ Sorveljanza tal-EFTA fit-28 ta’ Jannar 2015 dwar in-nuqqas ta’ dan l-Istat li jimplimenta fl-ordni ġuridiku nazzjonali tiegħu d-Direttiva tal-Kummissjoni 2013/10/UE li temenda d-Direttiva tal-Kunsill 75/324/KEE dwar l-approssimazzjoni tal-liġijiet tal-Istati Membri relatati mal-aerosol dispensers biex id-dispożizzjonijiet tagħha dwar l-ittikkettar jiġu adattati għar-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, kif imsemmi fil-punt 1 tal-Kapitolu VIII tal-Anness II tal-Ftehim dwar iż-Żona Ekonomika Ewropea, u kif adattat għal dak il-Ftehim permezz tal-Protokoll 1 tiegħu (“l-Att”).
            
         
               —
            
            
               L-Awtorità ta’ Sorveljanza tal-EFTA tgħid li l-Iżlanda naqset milli tissodisfa l-obbligi tagħha skont l-Artikolu 3 tal-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt.